पाएं अपने शहर की ताज़ा ख़बरें और फ्री ई-पेपरडाउनलोड करें
ब्लॉक माहिलपुर के गांव केंडोवाल की सरपंच को एक धार्मिक स्थल पर पेड़ों की कटाई न रोकने पर जिला विकास व पंचायत अधिकारी ने स्पष्टीकरण देने तक बर्खास्त कर दिया है। जिला विकास व पंचायत अधिकारी होशियारपुर ने 6 अक्टूबर 2020 को गांव केंडोवाल के ज्ञान चंद द्वारा सरपंच बलविंदर कौर के विरुद्ध की शिकायत पर कार्रवाई करते हुए बलविंदर कौर को अगले आदेशों तक पंचायत की कोई भी कार्रवाई करने पर रोक लगा दी है। सरपंच बलबिंद्र कौर ने विभाग को दिए अपने स्पष्टीकरण में कहा है कि उस पर लगाए इलजाम झूठे व बेबुनियाद हैं। वहीं, पंचायती राज एक्ट 1994 की धारा 20(4) के तहत सरपंच बलविंदर कौर किसी भी पंचायत की कार्रवाई में भाग नहीं ले सकती। सरपंच बलविंदर कौर ने कहा कि गांव के बाबा झंडा के धार्मिक स्थल पर पेड़ों की कटाई को अदालती नियमों के मुताबिक रोका गया था, उन्होंने इसकी पूरी फीस जमा करवा दी है। उन्होंने कहा कि राजनीतिक दवाब के कारण उनको बर्खास्त कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn